Аляксей Аляксандравіч Коўтун

Аляксей Коўтун (нар. , , Украіна) — украінскі футбаліст, абаронца ісландскага клуба «Кеблавік».

 Клубная кар’ера 
Выхаванец кіеўскага «Дынама». У складзе кіяўлян чатыры сезоны правёў у дзіцяча-юнацкай футбольнай лізе. Па выніках чэмпіянату 2011/12 прызнаваўся найлепшым абаронцам турніру U-17. Пасля завяршэння навучання палову сезона гуляў за кіяўлян у першым у гісторыі чэмпіянаце Украіны сярод 19-гадовых, пасля чаго перайшоў у харкаўскі «Металіст». Наступныя два гады гуляў у моладзевай камандзе харкаўчан.

У Прэм’ер-лізе дэбютаваў 1 сакавіка 2015 года ў гасцявым матчы супраць кіеўскага «Дынама». У гэтай гульні, акрамя Коўтуна, за асноўную каманду «Металіста» дэбютаваў яшчэ шэраг іграком, што стала магчымым дзякуючы байкоту лідарамі каманды старту вясновай часткі чэмпіянату Украіны з-за невыканання клубам кантрактных абавязацельстваў перад імі.

У канцы жніўня 2015 года перайшоў у «Палтаву», у складзе якой дэбютаваў 30 жніўня ў выязным матчы супраць «Дынама-2», выйшаўшы на замену ў другім тайме. За палтаўскую каманду адгуляў 2,5 сезоны ў Першай лізе.

У сакавіку 2018 года падпісаў кантракт з беларускім клубам «Мінск». Правёў у Вышэйшай лізе 5 матчаў, пасля выбыў з-за траўмы, а ў чэрвені 2018 года па сямейных абставінах пакінуў «Мінск».

У ліпені 2018 года стаў іграком львоўскіх «Карпат», дзе часцей гуляў у стартавым складзе, але часам заставаўся на лаўцы запасных. У сакавіку 2020 года зноў апынуўся ў Беларусі, падпісаўшы кантракт з брэсцкім «Рухам». У снежні 2020 года па пагадненні бакоў разарваў кантракт з «Рухам».

У студзені 2021 года папоўніў склад «Мыная», гуляў там да ліпеня 2021 года. У верасні 2021 года стаў іграком чарнігаўскай «Дзясны», пакінуў клуб па заканчэнні кантракта ў студзені 2022 года.

У красавіку 2023 года далучыўся да ісландскага «Кеблавіка».

 Міжнародная кар’ера 
У 2015 годзе ў складзе моладзевай зборнай Украіны (да 20 гадоў) трапіў на моладзевы чэмпіянат свету ў Новай Зеландыі, аднак на полі не з’яўляўся, застаючыся на лаўцы запасных.

 Крыніцы 

Катэгорыя:Футбалісты Украіны
Катэгорыя:Ігракі ФК Дынама Кіеў
Катэгорыя:Ігракі ФК Металіст Харкаў
Катэгорыя:Ігракі ФК Палтава
Катэгорыя:Ігракі ФК Мінск
Катэгорыя:Ігракі ФК Карпаты Львоў
Катэгорыя:Ігракі ФК Рух Брэст
Катэгорыя:Ігракі ФК Мынай
Катэгорыя:Ігракі ФК Дзясна Чарнігаў
Катэгорыя:Ігракі ФК Кеблавік